CELEX: C2004/094/12
Language: da
Date: 2004-04-17 00:00:00
Title: Domstolens dom (Femte Afdeling) af 11. marts 2004 i sag C-240/02, Asociación Profesional de Empresas de Reparto y Manipulado de Correspondencia (Asempre), Asociación Nacional de Empresas de Externalización y Gestión de Envíos y Pequeña Paquetería mod Entidad Pública Empresarial Correos y Telégrafos, Administración General del Estado (anmodning om præjudiciel afgørelse fra Tribunal Supremo

17.4.2004   
            
            
               DA
            
            
               Den Europæiske Unions Tidende
            
            
               C 94/7
            
         
      DOMSTOLENS DOM
   
   (Femte Afdeling)
   af 11. marts 2004
   i sag C-240/02, Asociación Profesional de Empresas de Reparto y Manipulado de Correspondencia (Asempre), Asociación Nacional de Empresas de Externalización y Gestión de Envíos y Pequeña Paquetería mod Entidad Pública Empresarial Correos y Telégrafos, Administración General del Estado (anmodning om præjudiciel afgørelse fra Tribunal Supremo (1)
   
   (Posttjenester - direktiv 97/67/EF - tjenester forbeholdt befordringspligtige virksomheder - begrebet ekspedition af egen post - postgirovirksomhed omfattet)
   (2004/C 94/12)
   Processprog: spansk
   I sag C-240/02, angående en anmodning, som Tribunal Supremo (Spanien) i medfør af artikel 234 EF har indgivet til Domstolen for i den for nævnte ret verserende sag, Asociación Profesional de Empresas de Reparto y Manipulado de Correspondencia (Asempre), Asociación Nacional de Empresas de Externalización y Gestión de Envíos y Pequeña Paquetería mod Entidad Pública Empresarial Correos y Telégrafos, Administración General del Estado, at opnå en præjudiciel afgørelse vedrørende fortolkningen af Europa-Parlamentets og Rådets direktiv 97/67/EF af 15. december 1997 om fælles regler for udvikling af Fællesskabets indre marked for posttjenester og forbedring af disse tjenesters kvalitet (EFT 1998 L 15, s. 14), har Domstolen (Femte Afdeling), sammensat af dommerne P. Jann (refererende dommer), som fungerende formand for Femte Afdeling, og C.W.A. Timmermans og S. von Bahr; generaladvokat: A. Tizzano; justitssekretær: ekspeditionssekretær M. Múgica Arzamendi, den 11. marts 2004 afsagt dom, hvis konklusion lyder således:
   
               1)
            
            
               
                  Artikel 7 i Europa-Parlamentets og Rådets direktiv 97/67/EF af 15. december 1997 om fælles regler for udvikling af Fællesskabets indre marked for posttjenester og forbedring af disse tjenesters kvalitet skal på baggrund af dets 21. betragtning fortolkes således, at den ikke giver adgang til at opstille følgende kriterier for ekspedition af egen post:
               
               
                           —
                        
                        
                           Modtageren skal være den samme person som afsenderen.
                        
                     
                           —
                        
                        
                           Tjenesterne må ikke ydes til tredjemand som led i tjenesteyderens erhvervsvirksomhed.
                        
                     
                           —
                        
                        
                           Tjenesterne må ikke ydes ved kurertjenestse og lignende.
                        
                     
                           —
                        
                        
                           Udførelsen af tjenesterne må ikke være til gene for de tjenester, som de befordringspligtige virksomheder har eneret på.
                        
                     
         
               2)
            
            
               
                  Postgirovirksomhed, der består i via det offentlige postnet at foretage betalinger til en fysisk eller juridisk person på andres vegne og for disses regning, er ikke omfattet af direktiv 97/67's anvendelsesområde.
               
            
         
      (1)  EFT C 202 af 24.8.2002.